**УКАЗАНИЯ ЗА ПОДГОТОВКА НА ОФЕРТАТА И УЧАСТИЕ**

**ПРЕДМЕТ НА ПОРЪЧКАТА:**

“Доставка чрез закупуване на горива за моторните превозни средства собственост на Областна дирекция „Земеделие”- Кюстендил и Общинските служби към нея“

1. **ОБЩИ УСЛОВИЯ**

 1. Редът и условията, при които ще се определи изпълнител на настоящата обществена поръчка са по реда на глава осма „а“ от ЗОП, чрез публична покана и дава равни възможности за участие на всички заинтересовани лица, отговарящи на изискванията на закона и тези на Възложителя.

 2. При изготвяне на офертата всеки участник трябва точно да се придържа към обявените от възложителя условия. Офертата се изготвя по образеца, приложен в документацията за участие в процедурата. Всички разходи по изготвяне и подаване на офертите са за сметка на участника.

3. До изтичането срока за подаване на офертите всеки един участник в процедурата може да промени или оттегли офертата си.

Всеки един участник в процедурата за възлагане на обществена поръчка има право да представи само една оферта. Възложителят не приема представянето на варианти на офертите.

 4.Участниците са длъжни да съблюдават сроковете и указанията посочени в Публичната покана.

5. Офертата на участниците се изготвя по образец на Възложителя.

6.Срокът на валидност на офертите **не трябва да бъде по-кратък от 60 (шестдесет)** календарни дни, считано от крайния срок за получаване на офертите;

 **II. УЧАСТИЕ В ПРОЦЕДУРАТА**

 **1.** **Допустимост** – По настоящата публична покана могат да подадат оферта всички заинтересовани лица - български или чуждестранни физически или юридически лица, включително техни обединения, които отговарят на определените в Закона за обществените поръчки, и предварително обявените от Възложителя условия. За доказване на статута на участниците към офертата се прилагат един или няколко от следните документи:

• Копие на удостоверение за съдебна регистрация и БУЛСТАТ (ако е приложимо), заверено с мокър печат и гриф „Вярно с оригинала” или

 • ЕИК – за юридически лица и еднолични търговци, вписани по чл.23 от Закона за Търговския регистър в Агенцията по вписвания. Не представят документи, а посочват в Приложение №1 единен идентификационен код (ЕИК) или

 • За физически лица – Копие на лична карта , заверено с мокър печат и гриф „Вярно с оригинала”.

За чуждестранно лице – документ съобразно националното му законодателство

 • Документи за регистрация на фирмата по ЗДДС (ако е приложимо) - копие, заверено с мокър печат и гриф „Вярно с оригинала”.

 **2.** Възлагането на работи на подизпълнители е допустимо само ако участникът приеме, че отговаря за действията, бездействията и работата на посочените подизпълнители като за свои.

*Когато участникът в процедурата е чуждестранно физическо или юридическо лице или техни обединения, офертата се подава на български език, документът по чл. 56 ал. 1, т. 1 от ЗОП се представя в официален превод, а документите, които са на чужд език, се представят и в превод.*

 **3.**  Не може да участва в настоящата процедура участник, при което са налице някое от обстоятелствата по чл.47, ал.1, 2 и 5 от ЗОП.

При подаване на офертата участникът и подизпълнителите /ако е приложимо/ удостоверяват липсата на обстоятелствата по чл. 47, ал. 1, 2 и 5 от Закона за обществените поръчки със собственоръчно подписани декларации по образец /Приложение № 4, 5 и 6/.

Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1 и 2 от ЗОП.

 Когато участникът е чуждестранно лице и съгласно законодателството на държавата, в която е установен, не се издават документите по чл. 47, ал. 1 от ЗОП или когато те не включват всички случаи по чл. 47, ал. 2 от ЗОП, участникът представя клетвена декларация, ако такава декларация има правна стойност според законодателството на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

1. **ИЗИСКВАНИЯ КЪМ ОФЕРТАТА**
2. При изготвяне на офертата всеки участник трябва да се придържа точно към условията, обявени от ВЪЗЛОЖИТЕЛЯ. Офертата следва да отговаря на изискванията, посочени в публичната покана за откриване на процедурата и в настоящите указания и да бъде оформена по приложените към документацията образци.

 Всички документи към офертата следва да бъдат представени в оригинал или копия, заверени с гриф "Вярно с оригинала", свеж печат и подпис на лицето, представляващо участника.

 Документите и данните в офертата се подписват само от лица с представителни функции, назовани в регистрацията или удостоверението за актуално състояние и/или упълномощени за това лица, за което се изисква представяне на оригинал или копие на нотариално заверено пълномощно за изпълнение на такива функции.

 Офертата се подава на български език.

 В офертата и приложените документи не се допускат никакви вписвания между редовете, изтривания или корекции, освен ако са заверени с подписа на лице с представителни функции и свеж печат.

 **2.** Участниците следва задължително да оферират в техническата оферта:

 - Срок на валидност на офертата;

 - Срок на издаване на картите.

 **3.** Участниците следва да посочат в ценовата оферта търговска отстъпка в % от цената на горивото за 1 литър към момента на зареждането.

 Отстъпката в % е с точност до втория знак след десетичната запетая. Участниците в процедурата посочват търговска отстъпка, който процент е различен от 0. Посоченият % отстъпка остава непроменен целия период на изпълнение на договора.

 **4.** Срок и начин на плащане - Заплащането ще се извършва по банков път, в срок до 30 (тридесет) календарни дни от датата на получаването на фактурата с включен ДДС. Фактуриране на доставените количества горива и консумативи се извършва веднъж месечно, с дата на фактурата от последния работен ден от изтеклия месец.

1. **СЪДЪРЖАНИЕ НА ОФЕРТАТА**

Офертата се представя в запечатан, непрозрачен плик от участника или упълномощен от него представител лично, по пощата с препоръчано писмо с обратна разписка или по куриер.

Офертата следва да съдържа следните документи:

1. Удостоверение за съдебна регистрация или ЕИК съгласно чл.23 от Закона за търговския регистър, когато участникът е юридическо лице или едноличен търговец, а когато е физическо лице – копие на документ за самоличност. Чуждестранните лица представят еквивалентен документ на документа за регистрация и на удостоверението за актуално състояние, издаден от съдебен или административен орган на държавата, в която са установени, в официален превод - копие, заверено с гриф "Вярно с оригинала", свеж печат и подпис на лицето, представляващо участника.

 2. Документи за регистрация на фирмата по ЗДДС (ако е приложимо) - копие, заверено с гриф "Вярно с оригинала", свеж печат и подпис на лицето, представляващо участника.

3. Административни сведения за участника **(Приложение № 1) - попълнено, подписано и подпечатано от представляващия в оригинал;**

4. Справка за приходите от доставка на течни горива и консумативи, които са предмет на поръчката за последните 3 години - **(Приложение № 2) - попълнено, подписано и подпечатано от представляващия в оригинал;**

5. Списък на основните договори на доставка за течни горива, които са предмет на поръчката изпълнени през последните 3 години, придружен с препоръки за добро изпълнение, съгласно чл. 51, ал. 1,т. 1 от ЗОП **- (Приложение № 3) - попълнено, подписано и подпечатано от представляващия в оригинал;**

6. Декларации по чл. 47 от ЗОП – **(Приложение № 4, 5, и 6) - попълнено, подписано и подпечатано от представляващия в оригинал;**

7. Декларации за участието на подизпълнители - **(Приложение №7) - попълнено, подписано и подпечатано от представляващия в оригинал;**

8. Декларация от подизпълнител - **(Приложение № 8)** - попълнено, подписано и подпечатано от представляващия в оригинал, **ако е приложимо;**

9. Декларация за приемане на условията в проекта на договора **- (Приложение № 9) - попълнено, подписано и подпечатано от представляващия в оригинал;**

10. Техническо предложение за изпълнение на поръчката, включва попълнен образец **(Приложение №10)** от документацията на Възложителя и **приложенията** към него - **подписано и подпечатано от представляващия в оригинал ;**

 11. Ценово предложение **(Приложение №11)** – попълнен образец на ценовата оферта, подписано и подпечатано от представляващия **в оригинал**; **( поставено в отделен запечатан непрозрачен плик, с надпис „Предлагана цена” )**

12. Проект на договор **( Приложение №12)** - непопълнен, **подписан и подпечатан на всяка страница от участника;**

 13. Декларация за съответствиесъгласно чл.10, ал.2 и чл.12, ал.2 и ал.4 от Наредбата за изискванията за качеството на течните горива, условията, реда и начина за техния контрол, удостоверяващи, че предлаганите от него горива съответстват на изискванията за качество по чл.6 и на определенията по § 1, т.1 и 3 от цитираната Наредба *(от участника)*. От представените декларации за съответствие трябва да е видно, че посочените партиди са предназначени за разпространение и/или използване на търговските обекти на участника.

 14. Участниците трябва да притежават и представят копие от документ, удостоверяващ правото им на разпространение и търговия с горива на територията на Република България, или действащ договор с производител, разпространител или вносител на горива, предмет на настоящата поръчка.

15. Поканата и приложенията към нея са достъпни на профила на купувача.

 Всички документи с изключение на тези, които следва да са в оригинал или нотариално заверени, трябва да са заверени от участника на всяка страница с гриф „Вярно с оригинала“, подписани от лицето представляващо участника и подпечатани с мокър печат.

**Прогнозната стойност е до 21 000 лв. без ДДС**

***НАЧИН НА ПРЕДСТАВЯНЕ НА ОФЕРТИТЕ***

Офертата следва да бъде подадена в деловодството на Областна дирекция “Земеделие” - Кюстендил или на адрес: гр. Кюстендил 2500, ул. „Демокрация“ № 44, ет. 9 /Деловодство/ **в срок до 17.00 часа на 24.01.2014 г. (петък)** в **запечатан непрозрачен плик.**  Върху плика кандидата посочва следното:

Подател:

Име на Участника: …………….

Адрес: ………………..

Телефон, Факс, електронен адрес: …………….

Предмет на поръчката: ………......................................…………………........................

…………………………………………………......................…………………………..

 Получател:

ОБЛАСТНА ДИРЕКЦИЯ „ЗЕМЕДЕЛИЕ” - КЮСТЕНДИЛ

Гр. Кюстендил 2500

Ул. „Демокрация“ № 44,ет. 9/Деловодство/

**Като „Предлаганата цена“ е в отделен запечатан непрозрачен плик** . Участникът е длъжен да обезпечи получаването на офертата на указаното място и срок. Разходите за подаване на офертата са за негова сметка. Рискът от забава или загубване на офертата е за участника.

 Възложителят не се ангажира да съдейства за пристигането на офертата на адреса и в срока, определен от него.

 При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

 Възложителят не приема за участие в процедурата и връща незабавно на участниците оферти, които не отговарят на законовите изисквания или на някое от условията на Възложителя. Оферта, за която е налице поне едно от следните обстоятелства, не се приема и се връща незабавно на участника:

• представената оферта е постъпила в незапечатан плик;

• представената оферта е постъпила с нарушена цялост;

• представената оферта е постъпила след изтичане на крайния срок;

1. **ОЦЕНЯВАНЕ И СРАВНЯВАНЕ НА ОФЕРТИТЕ**

1. Критерии за оценяване на офертите е „икономически най – изгодната оферта”.

Показателите за оценка на офертите са:

* 1. Търговска отстъпка на горивата в % от официално обявените цени в търговските обекти на участника( бензиностанциите) - с максимално възможен брой точки 60 (шестдесет);
	2. Брой търговски обекти (бензиностанции) на участника - на територията на общините в Област Кюстендел, предлагащи следните видовете гориво: **бензин А 95 Н, бензин А 96 и дизел** - с максимално възможен брой точки 30 (двадесет).
	3. Брой търговски обекти (бензиностанции/газстанции) на участника - на територията на общините в Област Кюстендил, предлагащи газ пропан - бутан - с максимално възможен брой точки 10 (десет).

На база комплексната оценка, офертите ще бъдат класирани по низходящ ред, т.е. офертата, получила най-висока комплексна оценка, се класира на първо място, а офертата получила най-ниска комплексна оценка се класира на последно място.

1. **РАЗГЛЕЖДАНЕ НА ОФЕРТИТЕ И ВЪЗЛАГАНЕ НА ПОРЪЧКАТА**

 Комисия, назначена със заповед на Възложителя ще разгледа офертите в срок до 7/седем/ работни дни от крайния срок за получаване на офертите в сградата на Областна дирекция “Земеделие” – Кюстендил, находяща се на адрес: гр. Кюстендил 2500, ул. „Демокрация“ № 44, етаж 9.

Възложителят ще уведоми писмено участника, класирал се на първо място и ще го покани в тридневен срок да сключи договор по реда на глава осма "а" от ЗОП. Участникът, определен за изпълнител представя при подписване на договора съгласно изискванията на чл. 101е, ал. 2 от Закона за обществените поръчки представя документи, издадени от компетентен орган за удостоверяване липсата на обстоятелства по чл. 47, ал.1, т. 1 от ЗОП и декларации за липсата на обстоятелства по чл. 47, ал. 5 от ЗОП, а именно:

**1. Свидетелство за съдимост по чл. 47, ал.1, т. 1 от ЗОП;**

**2. Декларация за липса на обстоятелствата по чл. 47, ал. 5 от ЗОП;**

**3. Оригинал или заверено с мокър печат и гриф "Вярно с оригинала" копие на нотариално заверено пълномощно, ако договорът ще се подписва от упълномощено лице.**

3а всички неуредени въпроси се прилагат разпоредбите на Закона за обществените поръчки и Правилника за прилагането му.